ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

pentru aprobarea devizului general privind cheltuielile necesare realizării obiectivului de investiţii

*Reabilitare acoperiș corp C, Spitalul Municipal Câmpulung Moldovenesc*

**INIŢIATOR PROIECT DE HOTÃRÂRE:** Primar

Referitor la proiectul de hotărâre mai sus menționat, precizez următoarele:

Conform adresei Spitalului municipal, Corpul C al unității spitalicești are în acest moment învelitoarea existentă într-o stare avansată de degradare și nu mai prezintă siguranță în exploatare, fiind necesare lucrări de înlocuire/reabilitare.

Astfel prin documentația înaintată de spital s-au prevăzut următoarele lucrări:

* Desfacerea învelitorii
* Desfacere streașină și înlocuirea acesteia cu elemente noi
* Înlocuire elemente șarpantă degradate
* Montare astereală
* Ignifugare elemente din lemn
* Înlocuirea învelitorii cu tablă amprentată tip țiglă pe suport astereală din scânduri cu folie anticondens
* Montarea coamelor
* Montaj ferestre ieșire acoperiș tip Velux.

Conform documentației și evaluărilor realizate de administrația spitalului, valoarea totală a investiției, conform devizului general, este de 471.877,61 lei inclusiv T.V.A., din care 300.000,00 lei inclusiv T.V.A. se va aloca din bugetul local.

Valoare finală va fi stabilită după încheierea contractelor de achiziție, rezultând valoarea de finanțare a obiectivului de investiție/ lucrărilor de intervenții.

Având în vedere cele de mai sus, proiectul de hotărâre este oportun, legal și necesar.

Argumentele aduse de inițiator sunt reale și pertinente.

|  |  |
| --- | --- |
| 1. Serviciul investiții, tehnic, administrativ 2. Șef serviciu 3. Erhan Andrei | Compartiment investiții,  Crihan Maria |